ଢେଙ୍କାନାଳ, ମାର୍ଚ୍ଚ ୩୦(ଲୋକାଲ ୱାୟାର): ଭାରତୀୟ ଜନ ସଞ୍ଚାର ସଂସ୍ଥାନ (ଆଇଆଇଏମସି)ରେ ଓଡ଼ିଶା ଡାଏରୀ ଫାଉଣ୍ଡେସନ୍, ଓଡ଼ିଶା ମିଡିଆ ଇନଫୋ ସର୍ଭିସ୍ ପ୍ରାଇଭେଟ୍ ଲିମିଟେଡର ମିଳିତ ଆନୁକୂଲ୍ୟରେ ଅନୁଷ୍ଠିତ ହୋଇଛି କଳିଙ୍ଗ ଲିଟେରାରୀ ଫେଷ୍ଟିଭାଲ୍ର ପ୍ରଥମ କ୍ୟାମ୍ପସ୍ ସଂସ୍କରଣ ।
ଏବେ ବି ଭାରତୀୟ ମୂଳ ସଭ୍ୟତା ବଞ୍ଚିରହିଛି ଓ ସାରା ବିଶ୍ୱକୁ ପ୍ରତିଫଳିତ କରୁଛି । ଭାରତର ଇତିହାସ ଗୌତମ ବୁଦ୍ଧ, ଚୈତନ୍ୟ ଆଦିଙ୍କ ଦର୍ଶନ ଉପରେ ଆଧାରିତ ।
ଏହି ଦାର୍ଶନିକ ବିପ୍ଳବ ଭାରତକୁ ବିଶ୍ୱ ଦରବାରରେ ଏକ ସ୍ୱତନ୍ତ୍ର ପରିଚୟ ପ୍ରଦାନ କରିଛି ବୋଲି କହିଛନ୍ତି କେନ୍ଦ୍ର ସାହିତ୍ୟ ଅକାଦେମୀ ପୁରସ୍କାରପ୍ରାପ୍ତ ସୁସାହିତ୍ୟିକ ପ୍ରଫେସର ଶାନ୍ତନୁ କୁମାର ଆଚାର୍ଯ୍ୟ ।
କାର୍ଯ୍ୟକ୍ରମରେ ପ୍ରଫେସର ଆଚାର୍ଯ୍ୟ ସାହିତ୍ୟ ସମ୍ପର୍କିତ ବିଭିନ୍ନ ପ୍ରଶ୍ନର ଉତ୍ତର ରଖିଛନ୍ତି । ପ୍ରଶ୍ନୋତ୍ତର କାର୍ଯ୍ୟକ୍ରମକୁ ଆଗେଇ ନେଇଥିଲେ ଅନୁବାଦିକା ଲିପିପୁଷ୍ପା ନାୟକ ।
'ଭାରତୀୟ ସଭ୍ୟତା ଏବେ ବଞ୍ଚିଛି ନା ଏହାର ମୂଳପୋଛ ହୋଇଛି'- ଏହି ପ୍ରଶ୍ନର ଉତ୍ତର ଦେଇ ପ୍ରଫେସର ଆଚାର୍ଯ୍ୟ କହିଛନ୍ତି, ଭାରତୀୟ ମୂଲ୍ୟବୋଧ ସବୁ ସମୟରେ ରହିଆସିଛି । ସାରା ବିଶ୍ୱ ଏହାକୁ ସ୍ୱୀକାର କରିଛି ।
ଦେଶ ସ୍ୱାଧୀନତା ସମୟର ଉଦାହରଣ ଦେଇ ସେ କହିଛନ୍ତି, ସେତେବେଳେ ଯଦିଓ ସାମ୍ୟବାଦ ନୀତି ରହିଥିଲା, ହେଲେ ଗାନ୍ଧୀଙ୍କ ନୀତିର ଯଥେଷ୍ଟ ପ୍ରଭାବ ପଡ଼ିଥିଲା ।
ବ୍ରିଟିଶମାନେ ଗାନ୍ଧୀଙ୍କ ଅହିଂସା ନୀତି ଓ ଅସହଯୋଗ ନୀତିରେ ହିଁ ଦେଶ ଛାଡ଼ି ପଳାଇଥିଲେ । ଆଉ ଏବେ ବି ଗାନ୍ଧୀଙ୍କ ଦର୍ଶନ ଓ ନୀତି ବଞ୍ଚିରହିଛି । ସେହିପରି ଗୌତମ ବୁଦ୍ଧ, ଚୈତନ୍ୟ ଆଦିଙ୍କ ଦର୍ଶନ ଭାରତୀୟ ସାହିତ୍ୟରେ ଦେଖିବାକୁ ମିଳେ ।
ସେ ସମୟରେ ରାଜାମାନେ ମଧ୍ୟ ଥିଲେ ଧାର୍ମିକ । ତେଣୁ ଭାରତୀୟ ଇତିହାସ କିଛି ଆଇଡିଆ ଉପରେ ପର୍ଯ୍ୟବସିତ । ଏହା ରାଜନୈତିକ ବିପ୍ଳବ ନୁହେଁ, ବରଂ ଦାର୍ଶନିକ ବିପ୍ଳବ ।
ଦ୍ୱିତୀୟ ଅଧିବେଶନରେ 'ଦୃଶ୍ୟ ମାଧ୍ୟମ (ଭିଜୁଆଲ୍ ମିଡିଅମ୍)ରେ ସାହିତ୍ୟର ରୂପାନ୍ତର' ଶୀର୍ଷକ ଆଲୋଚନାଚକ୍ରରେ ସଂସ୍ଥାନର ଆଞ୍ଚଳିକ ନିର୍ଦ୍ଦେଶକ ଡ. ମୃଣାଳ ଚାଟାର୍ଜୀ ଓ ଆସିଷ୍ଟାଣ୍ଟ ପ୍ରଫେସର ଡ. ଜ୍ୟୋତି ପ୍ରକାଶ ମହାପାତ୍ର ଆଲୋଚନା କରିଛନ୍ତି ।
ଏଥିରେ ଡ. ମହାପାତ୍ର ଓଡ଼ିଆ ସାହିତ୍ୟକୁ ନେଇ ନିର୍ମିତ ଚଳଚ୍ଚିତ୍ର ଅମଡ଼ା ବାଟ, ମାଟିର ମଣିଷ ଆଦିର ଉଦାହରଣ ଦେଇ ଆଲୋଚନା କରିଛନ୍ତି । ପୂର୍ବରୁ କିମ୍ବଦନ୍ତୀ ଉପନ୍ୟାସକୁ ନେଇ ଓଡ଼ିଆ ଚଳଚ୍ଚିତ୍ର ନିର୍ମାଣ କରାଯାଉଥିଲା ଏବଂ ସଫଳ ହେଉଥିଲା ମଧ୍ୟ ।
ହେଲେ ଗତ ତିନି ଦଶନ୍ଧି ହେଲା ସାହିତ୍ୟକୁ ନେଇ ଓଡ଼ିଶାରେ ଖୁବ୍ କମ୍ ଚଳଚ୍ଚିତ୍ର ନିର୍ମାଣ କରାଯାଉଛି । ଆଜିକାଲିର ପ୍ରଯୋଜକମାନେ ଅଧିକ ବାଣିଜ୍ୟିକ ସଫଳତା ଓ ପୁରସ୍କାର ଆଶା କରୁଛନ୍ତି ।
ତା'ପରେ ଆଜିକାଲି ଏତେଟା ଭଲ ଉପନ୍ୟାସ ମଧ୍ୟ ବାହାରୁନି । ତେଣୁ ସାହିତ୍ୟ ଉପରେ ଆଧାରିତ ଓଡ଼ିଆ ଚଳଚ୍ଚିତ୍ର ଆଉ ଦେଖିବାକୁ ମିଳୁନି ବୋଲି ସେ ମତବ୍ୟକ୍ତ କରିଛନ୍ତି ।
ସେହିପରି ଡ. ଚାଟାର୍ଜୀ କହିଛନ୍ତି, ସମୟ ସହ ତାଳ ଦେଇ ସାହିତ୍ୟକୁ ଚଳଚ୍ଚିତ୍ରରେ ରୂପାନ୍ତରିତ କରିବା ଏକ କଷ୍ଟକର ବ୍ୟାପାର । ତେଣୁ ଆଧୁନିକ ଯୁଗର ପ୍ରଯୋଜକ ଓ ନିର୍ଦ୍ଦେଶକମାନେ ନିଜ ଚଳଚ୍ଚିତ୍ରରେ ସାହିତ୍ୟକୁ ନେବା ପାଇଁ ସଙ୍କୋଚ ହେଉଛନ୍ତି ।
ତା'ପରେ ନିଜ ସାହିତ୍ୟ ଉପରେ ନିର୍ମିତ ଚଳଚ୍ଚିତ୍ରକୁ ନେଇ ଲେଖକମାନେ ବି ଅନେକ ସମୟରେ ଅସନ୍ତୁଷ୍ଟ ହେଉଛନ୍ତି । କାରଣ, ସାହିତ୍ୟଠାରୁ ଚଳଚ୍ଚିତ୍ର ଭିନ୍ନ ହେଉଛି । ଅର୍ଥାତ୍, ସାହିତ୍ୟର ଭାବନା ଓ ଚିନ୍ତନକୁ ଚଳଚ୍ଚିତ୍ରରେ ଅଲଗା କରି ଦେଖାଯାଉଛି ।
ଏମିତି ବି ହେଉଛି, ସାହିତ୍ୟଠାରୁ ଚଳଚ୍ଚିତ୍ର ଅନେକ ସମୟରେ ଭଲ ହେଉଛି । ଅର୍ଥାତ୍ ସାହିତ୍ୟ ଯେତିକି ସୁଖପାଠ୍ୟ ନୁହେଁ, ତା'ଉପରେ ନିର୍ମିତ ଚଳଚ୍ଚିତ୍ର ସେତିକି ଆଦୃତ ଓ ସଫଳ ।
ତେବେ କିଛି ଗୁଣୀ ନିର୍ଦ୍ଦେଶକ ନିଜ ଚଳଚ୍ଚିତ୍ରରେ ସାହିତ୍ୟର ଆତ୍ମାକୁ ବେଶ୍ ଭଲ ଭାବେ ବଞ୍ଚାଇ ରଖିପାରିଛନ୍ତି । ସେ ପଦ୍ମାବତ୍ ପରି କେତୋଟି ହିନ୍ଦୀ ଚଳଚ୍ଚିତ୍ରର ଉଦାହରଣ ମାଧ୍ୟମରେ ଏହାର ବର୍ଣ୍ଣନା କରିଛନ୍ତି ।
ଆଲୋଚନାଚକ୍ରରେ ଅନ୍ୟତମ ଅତିଥିଭାବେ ଯୋଗଦେଇ ଲେଖକ ସୁବୀର ଘୋଷ କହିଛନ୍ତି, ସାହିତ୍ୟର ଭାଷାଠାରୁ ଚଳଚ୍ଚିତ୍ରର ଭାଷା ଭିନ୍ନ । ତେବେ ପ୍ରତ୍ୟେକ ଶ୍ରେଷ୍ଠ ଚଳଚ୍ଚିତ୍ର ଏକ ଭଲ କାହାଣୀ ଉପରେ ଆଧାରିତ ନିଶ୍ଚୟ ।
ହେଲେ ଚଳଚ୍ଚିତ୍ର ଯେହେତୁ ଏକ ମିଶ୍ରିତ କଳା, ତେଣୁ ଏଥିରେ ନିର୍ଦ୍ଦେଶକ ନିଜସ୍ୱ ଦୃଷ୍ଟିଭଙ୍ଗୀ ଯୋଡ଼ିବା ସ୍ୱାଭାବିକ ।
ଏହି କାର୍ଯ୍ୟକ୍ରମକୁ କଳିଙ୍ଗ ଲିଟେରାରୀ ଫେଷ୍ଟିଭାଲର ସହଯୋଗୀ ସଂଯୋଜକ ଦେବମିତ୍ରା ମିଶ୍ର ପରିଚାଳନା କରିଥିବାବେଳେ ଧନ୍ୟବାଦ ଅର୍ପଣ କରଥିେିଲ ଆବାହକ ଦେବାଶିିଷ ସାମନ୍ତରାୟ ।
ଏଥିରେ ସଂସ୍ଥାନର ଛାତ୍ରଛାତ୍ରୀଙ୍କ ସମେତ ଅନ୍ୟ ଶିକ୍ଷାନୁଷ୍ଠାନର ପ୍ରାୟ ୨୦ ଜଣ ଶିକ୍ଷାର୍ଥୀ ଯୋଗଦେଇଥିଲେ । ତୃତୀୟ ଅଧିବେଶନରେ କବିତା ପାଠୋତ୍ସବ 'ଶବ୍ଦାଞ୍ଜଳି' ଏବଂ ଶେଷ ଅଧିବେଶନରେ ମନୋରଞ୍ଜନ କାର୍ଯ୍ୟକ୍ରମ 'ନାଟ୍ୟାଞ୍ଜଳି' ଅନୁଷ୍ଠିତ ହୋଇଥିଲା ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
